《八月十五夜儿辈试毕宿浮翠堂家宴对月 其二》
明代·张萱

綵笔翩翩凌紫氛，开尊绕膝共论文。更严画角悲能语，地僻清砧寂不闻。

谁散天香飞桂子，人从玉宇集仙群。相携佳句酬今夕，领略秋光已十分。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。